# FAKULTETA ZA LOGISTIKO

Mariborska cesta 7, 3000 Celje

Tel.: (03) 428-53-03

E-pošta: referat.fl@um.si

Spletna stran: <http://fl.um.si/>

**Informativno mesto**: Mariborska cesta 7.

Fakulteta izvaja univerzitetni študijski program prve stopnje Logistika sistemov in visokošolski strokovni študijski program prve stopnje Gospodarska in tehniška logistika.

*VISOKOŠOLSKI STROKOVNI ŠTUDIJSKI PROGRAM PRVE STOPNJE
GOSPODARSKA IN TEHNIŠKA LOGISTIKA*

### Trajanje študija

Študij traja 3 leta (šest semestrov pedagoškega procesa) in obsega 180 kreditnih točk po ECTS. V šestem semestru imajo študenti cel semester obvezno praktično usposabljanje.

### Vpisni pogoji

V študijski program Gospodarska in tehniška logistika se lahko vpiše, kdor je opravil zaključni izpit v kateremkoli štiriletnem srednješolskem programu, poklicno maturo ali splošno maturo.

### Če bo sprejet sklep o omejitvi vpisa, bodo

kandidati izbrani glede na:

* splošni uspeh pri zaključnem izpitu, poklicni maturi oziroma splošni maturi 60 % točk,
* splošni uspeh v 3. in 4. letniku 40 % točk.

### Redni in izredni študij

Fakulteta bo izvajala v študijskem letu 2018/2019 redni in izredni študij v Celju.

Višina prispevka za izredni študij bo določena in objavljena konec avgusta 2018.

### Vpisna mesta

|  |  |  |
| --- | --- | --- |
|  | Redni | Izredni |
| Gospodarska in tehniška logistika – visokošolski strokovni program | 90 | 20 |

***PRIJAVA ZA VPIS V VIŠJI LETNIK (PO MERILIH ZA PREHODE OZIROMA POD POGOJI ZA HITREJŠE NAPREDOVANJE)***

Način prijave in prijavni roki so objavljeni v uvodnem delu razpisa v točki »XIII. Prijava za vpis v višji letnik (po merilih za prehode oziroma pod pogoji za hitrejše napredovanje)«.

### *VPIS V 2. IN 3. LETNIK*

**Prehod iz visokošolskih strokovnih študijskih programov 1. stopnje in univerzitetnih študijskih programov 1. stopnje**

Študentom visokošolskih strokovnih študijskih programov 1. stopnje ali univerzitetnih študijskih programov 1. stopnje s področij: transportne storitve, tehnika, gradbeništvo, računalništvo, naravoslovje, ekonomija, poslovne in upravne vede, varovanje in varstvo okolja oz. katerikoli študijski program, primerljiv z naštetimi, ki izpolnjujejo splošne pogoje za vpis v ta študijski program ter se jim lahko po kriterijih za priznavanje prizna vsaj polovica študijskih obveznosti (ECTS kreditnih točk) iz prvega študijskega programa, Komisija za študijske zadeve Fakultete za logistiko Univerze v Mariboru določi manjkajoče obveznosti, ki jih morajo opraviti, če želijo diplomirati v novem programu.

**Prehod iz visokošolskih strokovnih študijskih programov in univerzitetnih študijskih programov, sprejetih pred 11. 6. 2004**

Študentom visokošolskih strokovnih študijskih programov ali univerzitetnih študijskih programov s področij: transportne storitve, tehnika, gradbeništvo, računalništvo, naravoslovje, ekonomija, poslovne in upravne vede, varovanje in varstvo okolja oz. katerikoli študijski program, primerljiv z naštetimi, ki izpolnjujejo splošne pogoje za vpis v ta študijski program ter se jim lahko po kriterijih za priznavanje prizna vsaj polovica študijskih obveznosti (ECTS kreditnih točk) iz prvega študijskega programa, Komisija za študijske zadeve Fakultete za logistiko Univerze v Mariboru določi manjkajoče obveznosti, ki jih morajo opraviti, če želijo diplomirati v novem programu.

**Prehod iz višješolskih študijskih programov, sprejetih pred letom 1994**

Diplomantom višješolskih študijskih programov, sprejetih pred letom 1994 s področij: transportne storitve, tehnika, gradbeništvo, računalništvo, naravoslovje, ekonomija, poslovne in upravne vede, varovanje in varstvo okolja oz. katerikoli študijski program primerljiv z naštetimi, ki izpolnjujejo splošne pogoje za vpis v ta študijski program, Komisija za študijske zadeve Fakultete za logistiko Univerze v Mariboru določi manjkajoče obveznosti, ki jih morajo opraviti, če želijo diplomirati v novem študijskem programu.

* + - 1. **Prehod iz višješolskih strokovnih programov, sprejetih po letu 1995**

Diplomantom višješolskih strokovnih programov, sprejetih po letu 1995 s področij: transportne storitve, tehnika, gradbeništvo, računalništvo, naravoslovje, ekonomija, poslovne in upravne vede, varovanje in varstvo okolja oz. katerikoli študijski program primerljiv z naštetimi, ki izpolnjujejo splošne pogoje za vpis v ta študijski program, Komisija za študijske zadeve Fakultete za logistiko Univerze v Mariboru določi manjkajoče obveznosti, ki jih morajo opraviti, če želijo diplomirati v novem študijskem programu.

Če bo prijav več kot je razpisanih mest, bodo kandidati izbrani glede na povprečno oceno opravljenih obveznosti (izpiti in diploma) v predhodnem študiju.

**Vpisna mesta**

|  |  |  |
| --- | --- | --- |
|  | Redni | Izredni |
| Gospodarska in tehniška logistika VS (2. letnik) | 10 | 15 |
| Gospodarska in tehniška logistika VS (3. lettnik) 10 10 | 10 | 10 |